cyanic-selkie/wikianc huggingface dataset:
Reklame
1800-tallet
I juni 1836 var den franske dagsavisen La Presse den første som hadde betalt reklame på sine sider, noe som ga avisen økte inntekter, gjorde det mulig å senke utsalgsprisen, øke antallet lesere og utvide sin lønnsomhet. Denne formelen ble raskt plukket opp av andre aviser. Rundt 1840 etablerte Volney B. Palmer i Philadelphia det som var utgangspunktet eller røttene til senere reklamebyråer. To år senere kjøpte Palmer store mengder med plass i ulike aviser ved å få rabatt på mengden, og deretter solgte plassen videre med profitt til forretninger som reklameplass. Den faktiske reklamen, utformingen og framstillingen, ble fortsatt gjort av selskapet som ønsket å reklamere. Palmer var kun en megler av plass i avisene. Denne situasjonen endret seg på slutten av 1800-tallet da reklamebyrået N.W. Ayer & Son ble opprettet. Dette firmaet tilbød å planlegge, skape og utføre fullstendige reklamekampanjer for sine kunder. Ved 1900 hadde reklamebyråene blitt selv navet i kreativ planlegging, og reklame var blitt solid etablert som et fag og en profesjon. På omtrent samme tid i Frankrike hadde Charles-Louis Havas utvidet tjenestene for sitt nye byrå. Hans firma, Havas, som fortsatt eksisterer, tilbød handel med reklame, og ble den første franske gruppen som organiserte reklame.
1900-tallet
Reklame økte dramatisk i USA da industrialiseringen ekspanderte tilgangen på fabrikkerte produkter. For å skaffe seg profitt fra den økte produksjonen, trengte industrien å rekruttere arbeidere som konsumenter av fabrikkvarer. Den gjorde så via oppfinnelsen av massereklame designet for å påvirke befolkningens økonomiske oppførsel i større skala. I 1910- og 1920-årene tilpasset reklamevirksomhet i USA seg til læren om at man kunne bearbeide og høste gevinst på menneskelige instinkter. Menneskelig oppførsel kunne bli bearbeidet til å ønske å anskaffe seg bestemte varer som produsentene ønsket å selge; hva som i psykologien kalles for sublimering. Edward Bernays, en nevø av Sigmund Freud, benyttet seg av ideer om massepsykologi i kombinasjon til de psykoanalytiske ideene til sin onkel. Bernays ble assosiert med metoden om å gjennomføre en form for manipulasjon i henhold til Wilfred Trotters begrep om flokkmentalitet. Bernays er i dag ofte blitt oppfattet som en grunnlegger av moderne målrettet reklamevirksomhet. Tobakksindustrien var blant de første som utnyttet moderne masseproduksjon med introduksjonen av Bonsack-maskinen. Denne maskinen gjorde det mulig å masseprodusere sigaretter for et stort marked, og tobakksindustrien hadde behov for å få stor avsetning på sine produkter ved å skape et behov hos konsumentene via reklame. Tobakksselskapene ble foregangsskapende og pionerer i nye reklameteknikker da de ansatte Bernays for å skape positive assosiasjoner til tobakksrøyking hos det store publikum.
Reklame ble også benyttet som et virkemiddel for kulturell tilpasning ved å oppmuntre arbeidere til å endre deres tradisjonelle vaner og samfunnsstruktur til fordel for en delt «moderne» livsstil. Et viktig redskap for å påvirke immigrantarbeidere var American Association of Foreign Language Newspapers (AAFLN). Det var hovedsakelig et reklamebyrå, men skaffet seg stor sentralisert kontroll over mye av immigrantpressen. AAFLN fungerte som et mellomledd og formidler av «respektable nasjonal reklame» og utenlandskspråklige aviser som profitterte på reklamevirksomhet.
Ved århundreskiftet til 1900-tallet var det få karrierevalg for kvinner i forretningslivet. Reklamevirksomhet ble raskt et av de få hvor kvinner kunne arbeide tilnærmet likestilt med menn. Ettersom kvinner var ansvarlig for det mest av husholdningen i familien, anerkjente reklamen og reklamebyråene viktigheten av kvinners innsikt og kunnskap i den kreative prosessen. Det ble viktig å rette reklamen mot den reelle målgruppen for innkjøp til familien, som i mange tilfeller var kvinner. Faktisk var den første amerikanske reklamen som spilte på seksuelle over- eller undertoner skapt av en kvinne. Det var for et såpeprodukt i 1911. Den var tam og lite krenkende etter dagens standard: reklamen viste et par med budskapet «A skin you love to touch» («En hud du vil elske å ta på»).
På radio fra 1920-årene
Tidlig i 1920-årene ble de første radiostasjoner etablert i USA av fabrikanter av radioutstyr og detaljister som tilbød programmer for å kunne selge radioer til konsumentene. Etter hvert som tiden gikk var det flere ideelle organisasjoner som fulgte opp ved å opprette deres egne radiostasjoner, inkludert skoler, klubber og sivile klubber.
Da praksisen med sponsede radioprogrammer ble populært ble hvert enkeltprogram på radioen vanligvis sponset av en enkelt forretningsvirksomhet i bytte for en kort omtalte av forretningens navn i begynnelsen og slutten av programmet. Imidlertid innså eierne av radiostasjonene snart at de kunne tjene mer penger ved å selge rettigheter til sponsing i små allokerte tider gjentatte ganger i løpet av programmet til et mangfold av selskaper. Sponsing av radioprogram var den fremste formen for finansiering av amerikanske radio i mellomkrigstiden. Ved slutten av 1950-årene var det kun et mindretall av programmene som var det. En årsak var fjernsynets økende popularitet, en annen årsak var at sponsing ikke lenger var effektivt da publikum i økende grad ble fremmedgjort av tung sponsing, noe som gikk ut over programmets iboende kvaliteter.
Offentlig propaganda under den andre verdenskrig
Reklameteknikker benyttet til promotere kommersielle varer og tjenester kan også brukes til å informere, utdanne og motivere offentligheten om ikke-kommersielle saker og emner, eksempelvis om strømsparing og naturvern, fjellvettregler, og om offentlig helse som viktigheten av vaksinasjon og råd mot smittsomme sykdommer. Slike ikke-kommersielle tiltak faller utenfor den egentlige reklamedefinisjonen.
Massekommunikasjon kan være et pedagogisk virkemiddel som kan nå ut til store folkemengder. Frasen om at «reklame rettferdiggjør sin eksistens når det benyttes i offentlighetens interesse – det er altfor mektig virkemiddel for kun å bli brukt i kommersiell hensikt,» er tilskrevet Howard Gossage.
Virkemidler hentet fra reklame ble i praksis utnyttet i media som en del av krigsinnsatsen. Slik offentlig propaganda ble brukt i stort monn under første og andre verdenskrig under ledelse av de daværende myndigheter. Under den andre verdenskrig opprettet president Franklin D. Roosevelt i 1942 en egen organisasjon kalt War Advertising Council (i dag kjent som Advertising Council) som er USAs største utvikler av kampanjer for samfunnsinformasjon på vegne av de ulike myndigheter. Tidligere er tilsvarende virksomhet drevet av Statens Informasjonstjeneste i Norge.
Kanaler og reklameformer
Alle typer massemedia brukes til reklame, inkludert TV, radio, kino, magasiner, aviser, videospill, Internett og plakater. Den verbale og visuelle utformingen og produksjonen av reklamebudskapene for store annonsører og produkter utføres som hovedregel av reklamebyråer. Reklame kan bli utformet av ulike aktører som annonsøren selv (inhouse), trykkerier eller andre. Avhengig av mediet kan budskapene ha form som annonser i aviser, blader eller på internettet, som plakater, skilt og boards, løpesedler, brosjyrer, klistremerker eller reklameaviser som deles ut eller sendes i post, som reklamefilmer på TV, nett og kino, radioreklame, dekor på plastposer, T-skjorter, penner og andre varer og forbruksartikler. Fellesnevneren er at budskapet er masseprodusert og distribueres i en standardisert form til alle mottakere gjennom den aktuelle mediekanalen. Reklame på Internett kan imidlertid være tilpasset den individuelle brukeren gjennom profiler som er oppretter av søkemotorer og lignende. Personlig videoreklame er en reklameform rettet personlig til den som mottar videoen.
Reklame som kommunikasjonsform
Reklamen er kommunikasjon som forsøker å påvirke en målgruppe i en bestemt retning. Reklamen kan kategoriseres som:
Blindheim og Sætrang opererer med en modifisert utgave av DAGMAR-modellen. Reklamen skal:
Herunder kommer også AIDA-modellen:
En variant av dette er AIDAS som tilføyde tilfredsstillelse (satisfaction).
Reklamen bruker ofte retoriske virkemidler som troper og figurer. I reklamen er retorikk mer visuell enn i den klassiske, verbale retorikken. Det vil si at reklamen oftere domineres av bildet, i motsetning til den klassiske retorikkens verbale fremføring.
Carlsberg Byen
Carlsberg Byen er et område på grensen mellom Valby og Vesterbro i København. Det samlede strøket er på 33 hektar og er det tidligere industrielle området til bryggerigruppen Carlsberg som avsluttet sin produksjon her i 2008 for å konsentrere ølproduksjonen til sitt bryggeri i Fredericia.
Området oppsto da J.C. Jacobsen grunnla sitt opprinnelige bryggeri på stedet i 1847. Den første bryggingen fant sted 11. november samme år og det har vært uavbrutt produksjon frem til 30. oktober 2008 da den siste bryggingen ble gjennomført.
Området er dominert av en rekke historiske og restaurerte bygninger fra 1800-tallet og tidlig 1900-tall, hvorav flere er overdådig smykket ut samt to historiske haver. Bygningene har opprinnelig tjent et bredt utvalg av funksjoner som ikke umiddelbart forbindes med ølproduksjon. Blant disse er et fyr, staller, italienske villaer og et museum.
Bygninger
Carlsbergdistriktet inneholder en rekke historiske bygninger knyttet til områdets historie som et viktig industriområde. Bortsett fra de som var direkte knyttet til ølbrygging finnes privatboliger og havepaviljonger. Kjente arkitekter som Vilhelm Dahlerup, Hack Kampmann og Carl Harild står bak flere av byggverkene.
I 2008 ble 13 av bygningskompleksene og en have fredet av Kulturarvsstyrelsen og i 2011 ble Carlsberg utpekt til nasjonalt industriminne. Elefantporten &-tårnet er tegnet av Vilhelm Dahlerup og oppført i 1901. Tårnet er Carlsbergområdets mest kjente landemerke og har navn etter de fire granittelefantene som flankerer porten og bærer tårnet på ryggen. Den er inspirert av Giovanni Lorenzo Berninis elefant som bærer en obelisk og som står utenfor kirken Santa Maria sopra Minerva i Roma.
De fire elefantene er skapt av billedhuggeren Hans Peder Pedersen-Dan etter Dahlerups skisser. Tårnet har et gulvareal på kun 115 kvm, og er bygget i røde, ornamenterte fliser. Det fungerte opprinnelig som vanntårn og urtesilo.
På den ene siden av bygningen er det en dekorativ frise som fremstiller ni personer; Carl Jacobsen, hans ektefelle Ottilia, sønnene samt enkelte nøkkelmedarbeidere.
På porten henger en tavle med «De gyldne ord» som kommer fra J.C. Jacobsens testamente:
VED BRYGGERIETS DRIFT
SKAL DET VÆRE DET STADIGE FORMAAL
UDEN HENSYN TIL DEN ØJEBLIKKELIGE
FORDEL AT UDVIKLE FABRIKATIONEN TIL
DEN STØRST MULIGE FULDKOMMENHED
SAALEDES AT DETTE BRYGGERI OG DETS
PRODUKTER ALTID KUNNE STAA SOM ET
MØNSTER OG VED DERES EXEMPEL VIRKE TIL
AT ØLBRYGGERIET HER I LANDET
HOLDES PAA ET HØJT OG
HÆDERLIGT STANDPUNKT Bryghuset ble reist i 1901 som Ny Carlsbergs nye bryggeri og erstattet en mindre bygning som fremdeles ligger på den andre siden av gaten. Arkitekter var Vilhelm Klein og Carl Harrild. Fasaden med balkong var inspirert av Palazzo Bavilaque i Verona. På taket står Carl Bonnesens skulpturgruppe «Thor kører sine bukke» utført i støpt bronse. Figurgruppen var opprinnelig et konkurranseforslag til konkurransen om en fontene til Langelinie som ble vunnet av Anders Bundgaard med «Gefionspringvannet».
Carl Jacobsens villa er den tidligere privatboligen til Carl Jacobsen og hans familie. Bygningen ble tegnet av Hack Kampmann og bygget i 1882–1893. Den er utført i rød sten på granitt med detaljer i glaserte fliser. Inngangspartiet er markert med granittsøyler. Både eksteriør og interiør har omfattende ornamenter, dekor og symboler, blant annet hakekorset som var Ny Carlsbergs varemerke fra 1881.
Carlsbergmuseet ble bygget i tilknytning til Carl Jacobsens villa og ble benyttet til å huse det første Ny Carlsberg Glyptotek. Det hele startet i 1882 i vinterhaven som var bygget i forlengelse av villaen hvor skulpturene snart ble i flertall og utkonkurrerte plantene. Samme år ble samlingen åpnet for publikum. I de følgende årene ble museet gradvis utvidet slik at det i 1885 hadde tilsammen 19 gallerier. Vilhelm Dahlerup sto for utformingen av de første 14 galleriene mens Hack Kampmann laget de siste fire samt utførte en rekonstruksjon av vinterhaven. Etter at samlingene ble flyttet til det nåværende Ny Carlsberg Glyptotek ble bygningen brukt til ulike formål før den i 1915 ble gjort om til museum for bryggeriet. Carlsbergakademiet er den tidligere privatboligen til J.C. Jacobsen. Etter hans død fungerte den først som æresbolig for en person innen vitenskap, litteratur eller kunst før den ble gjort om til Carlsbergakademiet i 1995. Den første som hadde æresboligen som sitt hjem var filosofen Harald Høffding, etter han fulgte Niels Bohr som bodde her fra 1931 til sin død i 1962. Bygningen er tegnet av J.C. Jacobsen i samarbeide med N.S. Nebelong og ble bygget i 1853-1854 i klassisk italiensk villastil. I 1858 ble det føyet til en vinterhave og i 1876 ble vinterhaven Pompeji lagt til. Sistnevnte var utformet av J.C. Jacobsen og arkitekt P.C. Bønecke.
Carlsberg Laboratorium ble tegnet av F.C. Thomsen og bygget i 1893-1896 i italiensk renessanse. Foran laboratoriet står en skulptur av J.C. Jacobsen som er utført av Vilhelm Bissen.
Carlsberg Laboratorium er en internasjonalt anerkjent forskningsinstitusjon. Grunnleggeren anså at det var nødvendig å forstå ølets kjemi bedre for å kunne forbedre kvaliteten. I 1877 besluttet styret at det jevnlig skulle gis ut et tidsskrift hvor man offentliggjorde resultatene fra forskningen. Året før ble laboratoriet lagt under Carlsbergfondet og delt opp i en kjemisk og en fysiologisk avdeling. Først i 2004 ble disse slått sammen. Carlsberg Laboratorium kom inn under Carlsberg igjen i 1972 og gikk gjennom en større utvidelse i 1976. Institusjonen er nå en del av Carlsberg Forskningscenter.
Kridttårnet er et fyr som ble reist i 1883. Navnet skriver seg fra kalkstenen som er tårnets dominerende byggemateriale og som kommer fra Faxe syd for København. Tårnet står på et fundament av granitt og har en glasslykt i toppen. Fyret kom med elektrisk lys som hadde blitt introdusert til Gamle Carlsberg året før som et av de første stedene i København. Kridttårnet er tegnet av P.C. Bønecke og skulle sammen med Stjerneporten markere hovedinngangen til Gamle Carlsberg på Pasteursvej. Porten har navn etter den tolvtakkede stjernen J.C. Jacobsen registrerte som bryggeriets varemerke i 1881.
Carl Jacobsen ønsket å vise at også en skorsten i et industrianlegg kunne være vakker i seg selv. Han engasjerte Vilhelm Dahlerup og byggmester P.S. Beckmann til oppdraget. Den snodde skorstenen er 56 meter høy og har motiver med egyptiske lotusblomster og replikaer av vannkasterne fra Notre-Dame i Paris. Skorstenen ble reist i 1900.
Historiske haver
Carlsbergområdet inneholder to historiske haver som ble anlagt i bryggeriets tidligste år. Den ene er J.C. Jacobsen have også kalt Akademihaven og som var J.C. Jacobsens private have. Det er en have i engelsk stil og ble anlagt i 1848-1849 i tilknytning til villaen. Haven ble utformet av landskapsarkitekt Rudolph Rothe som var en personlig venn av Jacobsen. Haven er skjermet fra omgivelsene med trær og hekker og inneholder stier, plener og en dam. Haven har mange sjeldne trær og planter og noen av dem ble brakt hjem til Danmark av J.C. Jacobsen fra reiser han foretok.
Da huset gikk over til å huse Carlsbergakademiet gikk haven over til å bli kalt Akademihaven.
Ny Carlsberg have er den tidligere private haven til Carl Jacobsen som ble anlagt i tilknytning til hans villa. Den er holdt i en strengere stil enn Akademihaven og inneholder mange kopier av klassiske skulpturer.
Den nye bydelen
Masterplanen for området heter «Vores Rum» og i denne har Entasis kommet med forslag for videreutvikling og bebyggelse av området. Området er under prosjektering av Carlsberg Ejendomme som er en del av Carlsberg A/S for å utvikles til en ny bydel. Prosjektet startet under navnet «Vores By», men dette er senere endret til Carlsberg Byen. Carlsberg Byen har egen nettside med oppdaterte innlegg om utviklingen av området. Det er planer om å anvende den gamle godsbanegård Station Hof som ny stasjon for Carlsberg Byen.
Medusagynaceae
Medusagynaceae er en plantefamilie sannsynligvis hjemmehørende i ordenen Malpighiales, som inngår i gruppen Eurosidae I innenfor den store gruppen Rosidae. Familien har bare én kjent art, Medusagyne oppositifolia. Av og til behandler forskere denne slekten i en annen familie, Ochnaceae.
Planten vokser på øya Mahé på Seychellene i Det indiske hav, og kalles på engelsk «Jellyfish tree» («manettre»). Arten er avgjørende truet, og ble oppdaget omkring 1970 etter at man lenge trodde den var utryddet.
Wanda Wasilewska
Wanda Wasilewska (født 21. januar 1905 i Kraków, død 29. juli 1964 i Kyiv) var en polsk forfatter. Hun jobbet som forfatter i Polen, men i 1939 flyttet hun til Sovjetunionen, der bodde hun helt fram til sin død.
Hun ble internasjonalt anerkjent med romanen Regnbuen, som kom ut i 1943. Den norske oversettelsen kom ut i 1945. Boken skildrer Tysklands okkupasjon av Ukraina.
Hun utga også en bok som heter Bare kjærlighet. Den kom ut i 1944 og handler om en mann som ble invalid av krigen, og om hvordan han ble tatt imot da han kom hjem igjen. Den norske oversettelsen av boken kom ut i 1947.
Ivar Lykkes regjering
Ivar Lykkes regjering tiltrådte 5. mars 1926 og satt til 28. januar 1928. Den var en koalisjon mellom Høyre og Frisinnede Venstre.
Urodidae
Urodidae er en artsfattig gruppe av små sommerfugler som hører til gruppen Apoditrysia. Familien omfatter tre slekter som tidligere ble ført til familien Yponomeutidae.
Utseende
Mellomstore møll (arten som forekommer i Norge har vingespenn 17-18 millimeter) med forholdsvis brede, avrundede, grå vinger. De søramerikanske artene kan minne om familien Zygaenidae.
Det baleariske hav
Det baleariske hav er den delen av Middelhavet som ligger mellom øygruppa Balearene og det spanske fastlandet. Grensa mot selve Middelhavet regnes fra Kapp San Antonio ved Benidorm, rundt Balearene og opp til Costa Brava nord for Barcelona.
Urodidae
Levevis
Arten som forekommer i Norge har larver som lever på bladene av osp (Populus tremula). I Norden har den én generasjon hvert år som flyr i mai-juli, lenger sør er det to generasjoner hver sommer. Arten kan også finnes på viere (Salix spp.).
Kilder
Aarvik, L. og Lønnve, O.J. 2011. Wockia asperipunctella (Bruand, 1851) (Lepidoptera, Urodidae), a species and a family new to Norway. Norwegian Journal of Entomology 58: 128-130.
Cerium(III)oksid
Cerium (III)-oksid Ce2O3 er et oksid av jordmetallet cerium. Se også cerium(IV) oksid (CeO2).
Ceroksid benyttes som katalysator for reduksjon av CO2 utslipp i eksos fra motorer.
150 Nuwa
150 Nuwa er en hovedbelteasteroide. Den ble oppdaga den 18. oktober 1875 av James Craig Watson fra Detroit Observatory i Ann Arbor. Den er oppkalt etter den kinesiske gudinnen Nu Wa, eller Nüwa.
Flekkefjord sykehus
Flekkefjord sykehus er et lokalsykehus i Flekkefjord helt vest i Vest-Agder. Sykehuset ble tegnet av arkitektene Eyvind Retzius, Trond Eliassen og Birger Lambertz-Nilssen og ble åpnet i 1953. Det er et av de tre hovedsykehusene på Sørlandet – som ligger i Arendal, Kristiansand og Flekkefjord.
Sørlandet sykehus Flekkefjord er en del av Sørlandet sykehus HF (SSHF). Sykehuset ønsker å være et akuttsykehus i nettverk vest i Agder, og har som mål å levere tjenester på høyt faglig nivå til pasientgrupper som kan håndteres på mindre sykehus, i tett samarbeid og nettverk med de andre sykehusene i regionen – både øst og vest for sykehuset. Fagfolkene ved sykehuset har stor generalist- og breddekompetanse, og kan derfor ha en helhetlig tilnærming og hjelpe mange pasienter med mange utfordringer. Det er viktig for sykehuset at pasienter som trenger mer spesialistkompetanse enn det som er tilgjengelig i Flekkefjord blir henvist effektivt og trygt videre til andre sykehus med ytterligere spesialistkompetanse. På den måten utnyttes ressurser effektivt etter Lavest Effektivt Omsorgs Nivå (LEON) prinsippet og akuttkjeden fungerer på sitt beste.
Sørlandet sykehus Flekkefjord er sammensatt av fire klinikker i Sørlandet Sykehus Helseforetak (SSHF). Klinikk Somatikk (SSF) leverer kliniske, somatiske tjenester innenfor alle de viktigste fagene som er viktige for et akuttsykehus. Det er øyeblikkelig hjelp og planlagt virksomhet i medisin, kirurgi, ortopedi, gynekologi og fødselshjelp og anestesi, intensiv og operasjon. Klinikken er delt opp i enheter som driver tjenestene i hhv medisinsk og kirurgisk avdeling. Det er også en avdeling for stab og merkantil. SSF samarbeider med Medisinsk serviceklinikk om laboratorietjenester, billeddiagnostikk, kjøkken og renhold, med Klinikk for prehospitale tjenester (PTSS) om ambulansetjenester og pasientreiser og med Klinikk for psykisk helse som har Distrikts psykiatrisk senter på samme tomt.
Flekkefjord sykehus har blitt kjent for skandalen ved legen som opererte i over ti år uten autorisasjon, og med manglende kunnskap skadet hundrevis av pasienter, hvorav minst én døde. Den kasakhstanske legen Jerlan Omarchanov mistet autorisasjon i Norge. I dag opererer han i Tyskland
Sykehuset har vært gjennom en omfattende revisjon av kvalitet, prosedyrer og organisering basert på uønskede hendelser, men også etter gode tilbakemeldinger fra en konsernrevisjon i Helse Sør-Øst, revisjon fra Riksrevisjonen og revisjon fra Helsetilsynet. Det scorer nå høyt på mange nasjonale kvalitetsindikatorer.
Eksterne lenker
Sørlandet sykehus HF, hjemmeside
Messinastredet
I 1956–1957 ble det bygget et luftspenn over Messinastredet for overføring av elektrisk kraft. Luftspennet har nå blitt erstattet av en undersjøisk kabel, men de to mastene står fremdeles og er nå vernet.
Hvert femte til tiende år har det blusset opp heftige debatter i Italia om bygging av en bro som vil kunne forbinde øya Sicilia med fastlandet. Tanken har vært å bygge en hengebro. Dette vil i så fall bli den hengebroen med det lengste frie spennet i verden, på 3300 meter. Til sammenlikning er broen over Storebelt 1624 m, og Askøybroen 850 m. Mellom hver debatt har det blitt gjort teknologiske fremskritt som gjør broen mer og mer realistisk. Den store seismiske aktiviteten og de til dels kraftige vindene i området er kanskje hovedargumentene for motstanderne av broprosjektet. Konstruksjonen var egentlig tenkt påbegynt i 2006, men er nå blitt stoppet. Arbeidet ble beregnet til å ta seks år og koste 4.6 milliarder euro.
Rovabborer
Rovabborer er en undergruppe fisker av Acanthomorpha.
Heiðindómr ok mótgangr
Heiðindómr ok mótgangr er Helheim sitt sjuende studioalbum. Det ble utgitt på CD og DVD i begrensede opplag i 2011.
DVD-en har materiale fra Infernofestivalen i Oslo (2009), With Full Force på Roitzschjora flyplass i Löbnitz, Tyskland (2009) og dessuten tre musikkvideoer, blant dem en med en gjesteopptreden av Høst fra Taake.
Ultimax
Ultimax er en serie lette maskingevær produsert av Singapore Technologies Kinetics i Singapore.
Våpenet ble designet i 1977 av 	L. James Sullivan, og produksjonen startet i 1982. De leveres i kaliber 5,56 × 45 mm NATO, og kan mates enten via avtagbart våpenmagasin av M-16 typen, eller tønnemagsin.
Våpenet har vært i tjeneste i Singapore siden 1982, og har også blitt brukt av filippinske styrker.
Sibirgran
Sibirgran (vitenskapelig navn Picea obovata, eller Picea abies subsp. obovata) er en art eller underart i slekten gran i furufamilien. mange forskere anser den som en underart av vanlig gran (Picea abies).
Arten blir inntil 40-50 meter høy, men er smalere og slankere enn vanlig gran. årskuddene er fint behåret, konglene kan bli inntil 3 cm tykke og 8 cm lange, hengende med avrundede skjell, i motsetning til de spisse skjellene hos den vanlige grana. Det finnes mellomformer av sibirgran, også i Norden.
Sibirgrana vokser vilt i Sibir og Mongolia. Noen vokser også lenger vest i Europa, og hos oss finner vi den i nord fra russegrensa gjennom det nordlige Finland ned til Bottenviken, videre i Sverige i innlandet end til Jämtland. I Norge vokser den vilt på indre Finnmarksvidda langs Anarjokka og i Pasvikdalen. I Norge og Finland finnes det også hybrider mellom denne og andre graner.
Flavio Orsini
Flavio Orsini (født 1532 i Roma i Italia, død 16. mai 1581 i Pozzuoli nær Napoli) var en av den katolske kirkes kardinaler.
Han ble biskop av Muro, og senere forflyttet til Spoleto. Tilknyttet den romerske kurie.
Han ble kreert til kardinal den 12. mars 1565 av pave Pius IV, med San Giovanni a Porta Latina som tittelkirke, så endret til Santi Marcellino e Pietro og til slutt til Santa Prisca.
Han tilhørte Orsinislekten som gav Den katolske kirke en rekke paver og kardinaler: Pavene Cølestin III (1191–1198), Nikolaus III (1277–1280) og Benedikt XIII (1724–1730); og kardinalene Matteo Rosso Orsini (1262); Latino Orsini (1278), Giordano Orsini (1278), Napoleone Orsini Frangipani (1288), Francesco Napoleone Orsini (1295), Gian Gaetano Orsini (1316), Matteo Orsini O.P., (1327), Rinaldo Orsini (1350), Giacomo Orsini (1371), Poncello Orsini (1378), Tommaso Orsini (1382/85), Giordano Orsini (1405), Latino Orsini (1448), Cosma Orsini (1480), Giambattista Orsini (1483), Franciotto Orsini (1517), Alessandro Orsini (1615), Virginio Orsini (1641), og Domenico Orsini d'Aragona (1743).
Lomami (elv)
Lomami er ei elv i Den demokratiske republikken Kongo. Den er ei venstre sideelv til Kongo, og er 1500 km lang, med et nedbørfelt på 95 830 km².
Elva har utspring i provinsen Katanga. Fra kildeområdet renner Lomami i en hovedsakelig nordlig retning, vest for og parallelt med Kongos hovedløp. Etter å ha passert byen Opala munner den ut i Kongo ved Isangi.
Lomami er seilbar i det nedre løpet. Elva har gitt navn til provinsen Lomami.
Nordkapp (avis)
Nordkapp var en avis som ble utgitt i Hammerfest i Finnmark. Avisen hadde partitilhørighet til Venstre og kom ut første gang i 1884. Den gikk inn i 1954.
Tokugawa Ietsuna
Tokugawa Ietsuna (徳川家綱, født 7. september 1641, død 4. juni 1680) var den fjerde Tokugawa-shogun i Japan. Han regjerte fra 1651 til 1680.
Langkawi
Langkawi er en øygruppe på 99 øyer i Andamanhavet, rundt 30 km utenfor det malaysiske fastland. Øyene utgjør en del av Malaysias delstat Kedah, men ligger også nær kysten til Thailand. Den største av øyene er Pulau Langkawi ("pulau" betyr "øy") med en befolkning på rundt 45 000 innbyggere. Den eneste andre bebodde øya er Pulau Tuba.
Langkawi med sine sandstrender er blitt utviklet som en av Malaysias fremste turistdestinasjoner siden 1987. Hovedøya har egen flyplass, med direkte charterfly fra Europa og Japan i høysesongen.
Den 26. desember 2004 ble øyene rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.
Calder (andre betydninger)
Calder kan vise til:
Romagna
Romagna er en historisk region i det nordlige Italia. Den utgjør sammen med Emilia den moderne region Emilia-Romagna. Romagna ligger mot Adriaterhavet i øst og omfatter de moderne provinsene Ravenna, Forlì-Cesena, Rimini og en del av provinsen Bologna.
Iran under Sommer-OL 2000
Iran under Sommer-OL 2000. Trettitre sportsutøvere, trettifire menn og en kvinne fra Iran deltok i tolv sporter under Sommer-OL 2000 i Sydney. Iran kom på 27.-plass med tre gull- og en bronsemedalje. Bryteren Amir Reza Khadem var Irans flaggbærer under åpningsseremonien.
Bridgend (grevskapsdistrikt)
Bridgend (walisisk Pen-y-bont ar Ogwr) er et grevskapsdistrikt i det sørlige Wales. Det har navn etter administrasjonsbyen Bridgend.
Grevskapsdistriktet ble opprettet 1. april 1996. Området dekker det meste av det tidligere distriktet Ogwr.
Kypros under Sommer-OL 1984
Kypros under Sommer-OL 1984. Ti sportsutøvere fra Kypros deltok i fire sporter, judo, friidrett, sykling og skyting under Sommer-OL 1984 i Los Angeles. Det var andre gangen Kypros deltok i et sommer-OL, de vant ikke noen medaljer.
Rio-gruppen
Rio-gruppen er en internasjonal organisasjon av latinamerikanske stater. Den ble etablert i 1986 under den kalde krigen som et alternativ til Organisasjonen av amerikanske stater, som var dominert av USA. Rio-gruppen har verken sekretariat eller annet permanent organisasjonsapparat, og driver sin virksomhet i form av årlige toppmøter mellom statslederne i medlemslandene.
Nåværende medlemssland i alfabetisk rekkefølge:
Tokugawa Tsunayoshi
Tokugawa Tsunayoshi (徳川綱吉, født 23. februar 1646, død 19. februar 1709) var den fjerde Tokugawa-shogun i Japan. Han regjerte fra 1680 til 1709.
I 1682 beordret shōgun Tsunayoshi sine sensorer og politi å heve levestandarden til folket. Snart ble prostitusjon forbudt, servitriser kunne ikke ansettes i tehus, og sjeldne og dyre stoffer ble forbudt. Mest sannsynlig begynte smugling som en praksis i Japan like etter at Tsunayoshis autoritære lover trådte i kraft.
Tsunayoshi var ivrig buddhist og engasjerte seg av religiøse grunner for dyrenes beskyttelse mot slutten av sitt liv. Han var særlig motstander av avliving av løshunder, ettersom han selv etter den kinesiske kalender var født i Hundens år og ble påvirket av en buddhistisk munk som fortalte ham at han hadde vært en hund i sin tidligere eksistens. Som et resultat vedtok Tsunayoshi dødsstraff for alle som skadet en hund, insisterte på at hunder kun skulle tiltales i ærefulle vendinger.
Med loven Shōrui Awaremi no Rei (生類憐れみの令, (Loven om medlidenhet overfor levendevesener) straffet han dyreavliving strengt, og etablerte kenneler for ca. 50,000 løshunder i forstedene til byen der de ville bli holdt. De ble tilsynelatende matet med et utvalgt kosthold bestående av ris og tørket fisk på bekostning av de skattebetalende innbyggerne i Edo. Hans folk avskydde tiltakene og lo av ham og gav ham det nedsettende tilnavnet hundeshogunen. Han hadde en hund som het Takemaru. Etter hans tid ble forordningene opphevet.
Kedah
Kedah er en delstat i Malaysia i den nordøstlige delen av Malayahalvøya. Delstaten omfatter 9.425 km², og består for det meste av rismarker. Langkawiøyene ute i Andamanhavet tilhører Kedah, som i 2004 hadde et beregnet folketall på 1,769,000 innbyggere.
Delstatens hovedstad og kongelige residens er Alor Setar, som fikk bystatus i 2003.
De største distriktene i Kedah er (med beregnet folketall for 2004):
Den 26. desember 2004 ble delstaten rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.
Charles Norum
Charles Norum (født 1927, død 2003) var forfatter og offiser i Frelsesarmeen. Han var fra Tønsberg og ble frelsesoffiser i 1948. Han giftet seg i 1958 med Conny Aasnæs. Norum hadde ordrer i Norge og Frankrike og var i 15 år knyttet til Frelsesarmeens litteraturavdeling. Han var ettersøkelsessekretær i åtte år og Frelsesarmeens informasjonssjef i en årrekke.
Norum skrev flere bøker, blant annet historieboka til Frelsesarmeens 100-årsjubileum i 1988, Med kjærlighetens våpen: Frelsesarmeen i Norge 100 år.
Thermopylene
Thermopylene (klassisk gresk: Θερμοπύλαι; nygresk: Θερμοπύλες) er en smal kystpassasje på grensen mellom Thessalia og Lokris i Hellas i antikken. Passet ligger omkring 150 km nordvest for Aten. Navnet Θερμοπύλες, «varme porter», er avledet fra dets varme svovelkilder. «Varme porter» er også «stedet for varme kilder og grottenedgang til Hades».
Ved passet stod år 480 f.Kr. slaget ved Thermopylene mellom grekerne under kong Leonidas fra Sparta og perserne. Stedet er også lokaliseringen av byen Anthela (Ἀνθήλη), hvor det første stammeforbundet Amfiktyoni er nevnt.
USS «McClusky» (FFG-41)
USS «McClusky» er en fregatt i Oliver Hazard Perry-klassen tilhørende Den amerikanske marinen. Skipet er oppkalt etter C. Wade McClusky.
151 Abundantia
151 Abundantia er en hovedbelteasteroide. Den ble oppdaga den 1. november 1875 av Johann Palisa fra Pula. Den er oppkalt etter den romerske gudinnen Abundantia.
Østrogen
Østrogener er en gruppe steroide hormoner som fungerer som det primære kvinnelige kjønnshormon. De produseres hovedsakelig i eggstokkene og i morkaken. Noen østrogener produseres i mindre mengder i leveren, binyrene, og i brystene. De tre vanligste naturlig forekommende østrogenene er østradiol, østriol og østron. Disse produseres i kroppen ved at androgener omdannes ved hjelp av enzymer. Østradiol produseres fra testosteron, og østron fra androstendion. Østron er svakere enn østradiol, og finnes i større mengder enn østradiol hos kvinner etter overgangsalderen. Østrogener finnes naturlig både hos kvinner og menn, men i betydelig større mengder hos kvinner. Østrogenene fører til utvikling av kvinnelige sekundære kjønnskarakteristika som for eksempel bryster. Menn kan også få kvinnelige trekk, for eksempel ved bruk av doping. Dopingmidler etterlikner i hovedsak det mannlige hormonet testosteron, men når man inntar for mye av det blir det via enzymet aromatase omdannet til østrogen som gir pupper, også til menn (gynekomasti).
Østrogener styrer også menstruasjonssyklusen.
Østrogen i legemidler
Siden østrogener styrer menstruasjonssyklusen, inneholder de fleste p-piller modifisert østrogen. Det er lite hensiktsmessig å benytte naturlige østrogener i tablettform, da biotilgjengeligheten er dårlig og halveringstiden meget kort.
Alle tilgjengelige østrogenpreparater (bl.a p-piller) som er tilgjengelige i Norge, inneholder syntetisk etinyløstradiol eller estere av østradiol (østradiolvalerat eller østradiolhemihydrat).
Tokugawa Hidetada
Tokugawa Hidetada (徳川 秀忠, født 2. mai 1579, død 14. mars 1632) var den annen Tokugawa-shogun i Japan. Han regjerte fra 1605 til sin abdikasjon i 1623. Han var tredje sønn av grunnleggeren av Tokugawashogunatet, Tokugawa Ieyasu. Han hadde abdisert til fordel for sønnen i 1605, men beholdt i virkeligheten makten frem til sin egen død i 1616.
Sylvester Levay
Sylvester Levay (født 16. mai 1945 i Subotica i nordre Bačka okrug i Vojvodina, Serbia) er serbisk-fødte ungarsk innspillingskunstner og komponist.
Bakgrunn
Levay ble født 16. mai 1945 i Subotica i Nord-Bačka-distriktet i Vojvodina, Jugoslavia (nå Serbia).
Sylvester Levay begynte på musikkskole da han var åtte år gammel.
Levay utviklet smak for amerikansk musikk mens han vokste opp i Jugoslavia, og til slutt ble han musikkarrangør og tekstforfatter.
Fra 1962 jobber han i hele Europa inntil han ankom München i 1972. Der traff han sin skrivepartner Michael Kunze, og de to jobber fremdels og har skapt mange vellykkede teaterarbeider. Fra 1980 til 2000 bodde han i Hollywood og konsentrerte seg om komponering av filmmusikk. For tiden deler har sin tid mellom hjem i München, Wien og Los Angeles. Sammen med sin kone Monika som han har vært gift med i 25 år har han datteren Alice og sønnen Sylvester.
Karriere
15 år gammel vant Sylvester sin første konkurranse i komposisjon. I München jobbet han sammen med Udo Jürgens og Katja Ebstein. Mellom 1977 og 1980 komponerte og produserte han for Elton John, Donna Summer, Silver Convention med flere. Fra 1980 og utover har han jobbet med forskjellige størrelser fra Hollywood, inkludert Michael Douglas, Charlie Sheen, George Lucas og andre. Som medlem av Grammy-organisasjonen og Academy of Television Arts & Sciences har han forelest om filmkomponering ved UCLA og USC.
Newar
[[Fil:Nepal_ethnic_groups.png|250px|right|thumb|Noen nasjonale grupper i Nepal;
{{legend|#660000|Bhothe, Sherpa, Thakali}} {{legend|green|Gurung}} {{legend|#ff6600|Kirat}} {{legend|red|Newar}} {{legend|#ffcc33|Nepali}} {{legend|#333366|Tamang}}]]
Newar (transkriberes også newah) er navnet på en nasjonalitet i Nepal.
Deres tradisjonelle hjemland er Katmandudalen, som deres forgjengere trolig har dominert i flere tusen år. I dalen har de bl.a. grunnlagt de gamle byene Bhaktapur, Patan og Kirtipur (i dag bedre kjent som Katmandu. I to av disse tre byene er de fortsatt i stort flertall.
Nepal er derfor i den meget uvanlige situasjonen at urfolket i hovedstatdsområdet snakker et annet språk, har en annen religion og dels også en annen kultur enn språket, religionen og kulturen som hersker i staten. Newarer har emigrert til andre deler av Nepal og delvis til India, og dannet bysamfunn ut fra sin dyktighet som håndverkere og handelsfolk. Inntil nylig fantes det også et tradisjonelt newar-kvarter i Lhasa i Tibet. Newar-folkets språk er kjent bl.a. under navnene nepal bhasa og newari, og er et sino-tibetansk språk. Nepal bhasa er av de eldste kulturspråka i landet. Grovt regnet 70% av newarene, mellom 800 000 og 900 000, bruker fortsatt dette språket daglig.
Newarene har tradisjonelt vært buddhister, men har vært under påvirkning av indisk kultur og hinduisk religion i meget lang tid. Dette har ført til at en stor del av newar-folket etterhvert har gått over til hinduismen. Den delen av newarene som fortsatt er buddhister, har innført et eget kastesystem, noe som ellers ikke forekommer innafor denne religionen.
Newarene har en gammal og meget spesiell høykultur, som bl.a. omfatter mange egne tradisjoner og religiøse fester, en rik litteratur, minst et eget skriftsystem og en egen kalender. De er kjent for sin store dyktighet i kunst, arkitektur og håndverk. Den spesielle pagodestilen som ble utviklet i Khatmandu-dalen ble innført i Kina av den verdensberømte newar-arkitekten Arniko. Han er den best kjente av newar-arkitektene som jobbet for fyrster i mange naboland, og spredte denne byggestilen ut over store deler av Asia. Katmandu-dalens rikdom var opprinnelig basert på dens posisjon som knutepunkt på handelsveien mellom India og Kina. Det la grunnlaget både for newarenes høykultur og for sterke stater med sete i dalen. I senmiddelalderen var dalen utgangspunkt for Malla-kongedømmene, som lenge var de rikeste og sterkeste statsdannelsene i Nepal. Det førte også til blomstring for newarenes språk og kultur.
Med staten Gorkhas erobring av Katmandu i 1768-tallet kom Ghorka-kongenes språk og deres form for hinduisme til å dominere også i Katmandu-dalen. Dette betydde et historisk tilbakeslag for newariene og deres språk og kultur. Innenfor det nye Nepal som oppsto, ble newariene likevel fortsatt regnet som en økonomisk og kulturell elite, selv om den nepali-talende parbatiya-eliten var blitt landets virkelige herskere. Da kongedømmet styrket sin makt på 1950-tallet, og særlig etter at kong Mahendra gjorde statskupp i 1960 og innførte 30 års kongelig diktatur, førte det også til undertrykkelse bl.a. av newari-språket. Skolegang på newari ble undertrykt, og språket ble forbudt i radiosendinger. Dette førte til motstand. Mange newarier var viktige ledere i de illegale opposisjonspartiene. I Katmandu-dalen ble den nest største byen, Bhaktapur, fra 1970-tallet av dominert av et eget kommunistparti med newari-flertall: Nepal Mazdoor Kizan Party. Under de demokratiske opprørene i senere tid har newari-befolkningen spilt en svært viktig rolle. Særlig gjaldt det befolkningen Patan i 1990, som gjennom sine massive aksjoner fikk avgjørende betydning for å skape det oppsvinget i demokratirevolusjonen som styrtet 30 års kongelig styre. Med dette har det fulgt en renessanse for newarienes nasjonale og kulturelle selvlbevissthet, som bl.a. har ført til krav om lokalt nasjonalt selvstyre.
Kuwait under Sommer-OL 1984
Kuwait under Sommer-OL 1984. Tjuetre sportsutøvere fra Kuwait deltok i fem sporter under Sommer-OL 1984 i Los Angeles. Det var femte gangen Kuwait deltok i et OL, de vant ikke noen medaljer
Emirat
Et emirat (arabisk إمارة; imarah) er et land eller et område der statssjefen har tittelen emir. Ettersom emirmakten er arvelig, blir emirater sett på som monarkier.
Gjemsø kloster
Gjemsø kloster var navnet på både herregårdsbygningene som lå på Klosterøya i Skien i Telemark, på de tilhørende godseiendommene rundt om i Telemark, og på den forretningsvirksomheten som ble drevet derfra fra slutten av 1600-tallet til 1897.
Dagens skrivemåte er Gimsøy for bydelen som omfatter Klosterøya med mer, samt for klosteret i middelalderen. Den lokale uttalen er likevel Gjemsø.
Bebyggelsen på Klosterøya
Bebyggelsen var varierende i tiden mellom reformasjonen og unionskongens salg av godskomplekset i 1662. Bygningene på stedet brant i 1546 og da sto det igjen bare en stor låve med fjøs. Ved midten av 1600-tallet hadde lensherren Sivert Urne foreslått for kongen å bygge ny lensherreresidens på Klosterøya, men han fikk avslag. I stedet bygde Urne selv «it Smucht lidett Stuehus» der, foruten et stort ridehus i bindingsverk (opplysninger bl.a. i Sørensen, side 297).
På et kart fra 1600-tallet er hovedgården tegnet som et innelukket, borgliknende anlegg: fire fløyer med tårn og omgitt av befestninger. Bygging av et slik anlegg er imidlertid ikke kjent. Det var riktignok på den tid planer om å bygge en residens for lensherren der, men dette ble ikke gjort før lensordningen opphørte.
Sogneprest Baar i Solum innberettet i 1744 at «en statelig ny Træe Bygning» ble oppført på Klosterøya (opplysninger bl.a. i Sørensen, side 297). Denne herregården som var bygd i tre, ble ombygd på 1800-tallet, den brant i 1885 og ble senere ikke gjenoppført.
Historikk
Gjemsø klosters virksomheter og eiendommer ble administrert fra hovedgården på Klosterøya. Eiendomskomplekset var krongods fra reformasjonen og inntil 1662. Da ble det overdratt til general og lensherre i Bratsberg, Jørgen Bjelke, som dekning av de store beløpene som kronen skyldte ham. Han solgte i 1666 eiendommene til visestattholder Frederik Gabel som samme år solgte dem til admiralen Cort Adeler som var født i Brevik og hadde familie i distriktet. Eiendommene ble deretter eid av hans etterkommere i flere generasjoner.
Kammerherre Fredrik Georg Adeler solgte i år 1800 sine jord- og skogeiendommer i Øvre Telemark, sammen med diverse sagbruk, tomter med videre i Solum og Skien, til eidsvollsmannen Didrich von Cappelen (død 1828). Denne kjøpte i 1823 av Adelers enke også hovedgården Gjemsø kloster med Bratsberg, Follaug og en rekke eiendommer i Skien, Solum og Gjerpen. Da Didrichs sønn Hans Blom Cappelen døde i 1846, fortsatte enken Benedicte Cappelen virksomheten under firmanavnet «Hans Cappelens Enke». Hennes sønner Didrik Cappelen (1836-1914) og Hans Cappelen (1842-1924) overtok det hele da hun trådte ut i 1873, og de avsluttet virksomheten i 1897 etter at aktivaene var solgt.
Eiendommer og virksomhet
Gjemsø kloster bestod i hovedsak av disse eiendommene og virksomhetene:
Skogsdrift, sagbruk og trelasthandel
Hovedvirksomheten var trelasthandelen og det som hørte sammen med denne, det vil si skogsdriften med tømmerfløtingen, sagbruk og salg med eksport på skip fra Skien, særlig til England. Skogeiendommene ble drevet av bøndene på stedet og de bodde som brukere og festere på gårdene. Bøndene hogde og leverte tømmeret samt handlet med godsets eiere. I perioder kjøpte imidlertid eierne inn like mye trevirke fra andre bønder som det eierne fikk ut av godsets egne skoger. Firmaet hadde i 1880 rundt 100 arbeidere på sagbrukene og andre steder i Skien.
Siste tiår
Brødrene Didrik og Hans Cappelen gjorde en betydelig investering i «Haukerås bruk», Oklungen i Eidanger, men den endte med å bli verdiløs i 1891. Brødrene ville utvide sin industrivirksomhet da de i 1893 begynte å få oppført fabrikkbygninger på Klosterøya. Meningen var å produsere kaustisk soda, «blekepulver og alkalier», ved elektrolyse. Brødrene arbeidet intenst med å danne et eget aksjeselskap med norske og utenlandske aksjonærer. Fabrikkbygningene viste seg imidlertid å være dårlig egnet, og ingen andre interessenter gikk inn med kapital. De store investeringene gikk dermed tapt.
I mars 1897 søkte Didrik og Hans Cappelen firmaets kreditorer om en privat akkord. Dette gikk kreditorene med på. Brødrene antok at firmaets aktiva hadde en verdi som klart oversteg passiva, slik at det ikke var noen underbalanse. Et hovedproblem var imidlertid at aktivaene hovedsakelig var faste eiendommer som ikke kunne selges raskt uten tap. Markedssituasjonen var svært presset, salgene av aktivaene tok tid og de faste eiendommene ble solgt for cirka halvparten av de bokførte verdiene. Hele firmaets egenkapital viste seg å være tapt, akkorden ble gjennomført med 15 % dekning til de uprioriterte kreditorene, og firmaet opphørte.
Geir Henæs
Geir Olav Henæs (født 3. september 1955) er en norsk tidligere fotballspiller.
Arrest
Arrest har flere betydninger:
Götaverken
Götaverken, en tid også kalt Götaverken Arendal (GVA), var et skipsverft på Hisingen, Göteborg, grunnlagt i 1841, og definitivt konkurs i 1989. I dag drives et nederlandskeid vedlikeholdsverft i anlegget.
Yoshino (elv)
Yoshino (吉野川 - Yoshino-gawa) er ei stor østgående elv som starter i prefekturet Kōchi og fortsetter inn i prefekturet Tokushima, på østlige Shikoku, Japan. Dette er den største elva på øya Shikoku, og den renner ut i Stillehavet ved storbyen Tokushima. Det går jernbane langs det meste av elva, den fortsetter i øvre elveløp rett sørover til storbyen Kōchi nede ved havet i Tosabukta (Tosa-wan).
Spoleto
Spoleto er en by i den italienske regionen Umbria, og ligger i provinsen Perugia. Byen har ca. 35 000 innbyggere.
Götaverken
Verftet ble etablert i 1841 av den skotske forretningsmannen Alexander Keiller under navnet Keillers Werkstad i Göteborg. Etter en konkurs i 1867 ble selskapet reorganisert som Göteborgs Mekaniska Verkstads AB. I 1906 skiftet verftet navn til Göteborgs Nya Verkstads AB, og i 1917 fikk det navnet AB Götaverken – et navn det skulle beholde i 60 år.
Yoshino (elv)
Sideelva Seto gawa er utbygd med Inamura-demningen, en stor steinfyllingsdam som gir kraft til Hongawa vannkraftverk. Dette kraftverket har to demninger og reservoarer, et i den sørlige tilførselselva Seto, og et i den nordlige, parallelle tilførselselva Hon gawa 6 km lengre nord. Lengre nede er den lille sideelva Okuyoshino utbygd ved byen Tosa, hvor Asahi-demningen gir kraft til Okuyoshino vannkraftverk.
Spoleto
Historie
Antikkens Spoletium nevnes for første gang i historiske kilder i 241 f.Kr.. Etter slaget ved Trasimenersjøen i 217 f.Kr.) ble Spoletium angrepet av Hannibal, men byen klarte å slå angriperne tilbake, Under den andre punerkrig var byen en forbundsfelle med Roma. Under borgerkrigene var byen også omkjempet.